કોલેજિયમ તરફથી ચાર જજોની સુપ્રીમ કોર્ટમાં નિમણૂકની ભલામણ પર કેન્દ્ર સરકારે માત્ર 48 કલાકમાં નિર્ણય લીધો હોવાથી ચીફ જસ્ટિસ પણ આશ્ચર્યમાં છે. તેમણે જણાવ્યું કે મારા માટે પણ તે સુખદ આશ્ચર્યથી ઓછું ન હતું. અમે ગત બુધવારે, લગભગ 11 વાગ્યે ભલામણ મોકલી હતી અને તે જ સાંજે માહિતી મળી કે તે ચાર જજોનું મેડિકલ થઇ ચૂક્યું છે. ચીફ જસ્ટિસ ગોગોઈ સાથે આ દરમિયાન જસ્ટિસ એસએ બોબડે પણ હાજર હતા. ચીફ જસ્ટિસે પત્રકારો સામે તે પણ સ્પષ્ટ કર્યું કે બોબડે જ તેમના પછી આગામી ચીફ જસ્ટિસ બનશે.